** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 77**

(protokols Nr. 6, 39. p.)

**Par Madonas novada teritorijas plānojuma 1. redakcijas pilnveidošanu**

Madonas novada dome 2022. gada 20. septembrī pieņēma lēmumam Nr. 570 (protokols Nr. 20, 7. p.) „Par Madonas novada teritorijas plānojuma izstrādes uzsākšanu” ar grozījumiem, kas veikti ar Madonas novada pašvaldības domes 27.10.2022. lēmumu Nr. 720 (protokols Nr. 24, 33. p.) „Par grozījumiem 2022. gada 20. septembra lēmumā Nr. 570 (protokols Nr. 20, 7. p.) „Par Madonas novada teritorijas plānojuma izstrādes uzsākšanu””

Teritorijas plānojuma izstrādei un stratēģiskā ietekmes uz vidi novērtējuma veikšanai ir piesaistīts ārpakalpojuma sniedzējs SIA “METRUM” (02.03.2023. līgums Nr.2.4.5/23/73), kas 2024. gada 17. janvārī ir iesniedzis Teritorijas plānojuma pirmo redakciju (turpmāk – redakcija 1.0).

Pēc publiskās apspriešanas beigām Teritorijas plānojuma izstrādes Darba grupas un speciālistu sanāksmēs tika veikta saņemto priekšlikumu un institūciju atzinumu izvērtēšana. Ņemot vērā saņemto priekšlikumu un institūciju atzinumu izvērtēšanas rezultātus (par priekšlikumu vērā ņemšanu vai noraidīšanu), ir nepieciešams pilnveidot Teritorijas plānojuma 1. redakciju. Sagatavots Teritorijas plānojuma izstrādes vadītāja ziņojums par redakcijas tālāko virzību (turpmāk - Ziņojums).

Pamatojoties uz Pašvaldību likuma 4. panta pirmās daļas 15. punktu un 4. panta trešo daļu, Teritorijas attīstības plānošanas likuma 12. panta pirmo daļu, 23.panta pirmo un otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 2.3. apakšpunktu un 88.2.apakšpunktu, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Pilnveidot Madonas novada teritorijas plānojuma 1. redakciju.
2. Uzdot Teritorijas plānojuma izstrādes vadītājam piecu darba dienu laikā Teritorijas attīstības plānošanas informācijas sistēmā (TAPIS), valsts vienotā ģeotelpiskās informācijas portāla ĢEOLatvija.lv, sadaļā Plānošanas dokumenti <https://geolatvija.lv/geo/tapis#document_25702> ievietot lēmumu “Par Madonas novada teritorijas plānojuma 1. redakcijas pilnveidošanu”, pēc tā stāšanās spēkā.
3. Uzdot Attīstības nodaļai publicēt lēmumu un ievietot informāciju par teritorijas plānojuma 1. redakcijas pilnveidošanu pašvaldības oficiālajā tīmekļvietnē www.madona.lv, sadaļā <https://www.madona.lv/lat/izstrades-process> , Madonas novada pašvaldības informatīvajā izdevumā “Madonas novada vēstnesis” un Madonas novada pašvaldības Facebook kontā.
4. Kontroli par lēmuma izpildi veikt Nekustamā īpašuma pārvaldības un teritorijas plānošanas nodaļas vadītājai.

 Domes priekšsēdētājs A. Lungevičs

*Vucāne 20228813*